recursal/SuperWikiNEXT-32B huggingface dataset:
**வலங்கைமான் வட்டம்** , தமிழ்நாட்டின் திருவாரூர் மாவட்டத்தில் உள்ள ஏழு வட்டங்களில் ஒன்றாகும். இந்த வட்டத்தின் தலைமையகமாக வலங்கைமான் நகரம் உள்ளது. இந்த வட்டத்தின் கீழ் 71 வருவாய் கிராமங்கள் உள்ளன.இவ்வட்டத்தில் வலங்கைமான் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 100,645 மக்கள்தொகை கொண்டது. மக்கள்தொகையில் 50,209 ஆண்களும், 50,436 பெண்களும் உள்ளனர். 25,114 குடும்பங்கள் கொண்ட இவ்வட்ட மக்கள்தொகையில் 88.3% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 79.04% மற்றும்பாலின விகிதம் 1,000 ஆண்களுக்கு, 1,005 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 10249 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 910 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 42,546
மற்றும் 57 ஆகவுள்ளனர். மக்கள்தொகையில் இந்துக்கள் 91.2%, இசுலாமியர்கள் 6.39%, கிறித்தவர்கள் 2.31% மற்றும் பிறர் 0.09% ஆகவுள்ளனர்.

ஆன்மிகத் தலங்கள்
----------------

நவகிரக தலங்களில் குரு பகவானுக்குரிய ஆலங்குடி ஆபத்சகாயேசுவரர் கோயில் இந்த வட்டத்தில் உள்ளது.

புகழ் பெற்றவர்கள்
-----------------

தமிழ் தாத்தா உ. வே. சாமிநாதையர் பிறந்த ஊரான உத்தமதானபுரம் இந்த வட்டத்தில் உள்ளது.

மேற்கோள்கள்
-----------

1. ↑  திருவாரூர் மாவட்டத்தின் வருவாய் வட்டங்கள்
2. ↑  வலங்கைமான் வட்டத்தின் வருவாய் கிராமங்கள்
3. ↑  வட்டத்தின் மக்கள்தொகை பரம்பல்

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
எக்சு கதிர் படத்தினை சாதாரணமாகப் பார்க்கும் போது சிலசமயங்களில் சிறிதாக ஒளிர்வு செறிவு மாறுபாட்டின் காரணமாக ஒரு சீரற்ற தோற்றம் காணப்படும். இதுவே **கதிரியல் வெண்புள்ளிகள்** (*radiographic mottle*, அல்லது *noise*) எனப்படுகின்றன. இந்நிகழ்வு பொதுவாக வலுவூட்டும் திரையுடன் பெறப்படும் படங்களில் அதிகம் காணப்படும். கதிர் வீச்சு சீராக இருந்தாலும் வெண்புள்ளிகள் தோன்றுகின்றன. இதற்கு மூன்று காரணங்கள் உள்ளன.

```
                         கதிரியல் வெண்புள்ளிகள் (radiological mottle) 
                                      ↓
                  ↓——————————————————————————↓
               திரை வெண்புள்ளி                     படத்தாள் வெண்புள்ளி   
              Screen mottle                              Film mottle
                   ↓ 
             ↓———————————————————↓
             திரை அமைப்பு            எக்சு கதிர் ஒளியன் எண்ணிக்கை       
             Screen sturcture              X ray quantum nos.
```

படத்தாளிலுள்ள வெள்ளி புரோமைடுப் படிகங்கள் ஒரே அளவில் இல்லாததால் படத்தாள் புள்ளிகள் தோன்றுகின்றன. எக்சு கதிர் ஒளியன்களின் எண்ணிக்கை மாறுவதால் குவாண்டம் வெண்புள்ளிகள் (*quantum mottle*) தோன்றுகின்றன.

வலுவூட்டும் திரையிலுள்ள படிகங்களின் உருவ வேறுபாடும் வெண்புள்ளிகளைத் தோற்றுவிக்கின்றன.

வெளி இணைப்புகள்
---------------

* Christensen's Physics of Diagnostic Radiology - பக். 202
அனில் குமார் குப்தா**அனில் குமார் குப்தா** என்பவர் அடிமட்ட எளியவர்களின் புதுவன புனையும் ஆற்றலைக் கண்டறிந்து ஆக்கப்பூர்வச் செயல்களை ஊக்கப்படுத்தும் பணிகளில் ஈடுபடும் ஒரு கல்வியாளர் ஆவார். அனீ பீ நெட்வர்க் என்னும் அமைப்பை நிறுவியவர். ஏழைமையினாலும் கல்வியின்மையினாலும் தமது புதியன படைக்கும் திறமையை வெளிப்படுத்த முடியாத கிராமப்புற மக்களுக்கு இவரது அமைப்பு உதவி வருகிறது.

கல்வித்தகுதி
------------

1974 இல் அரியானா வேளாண்மை பல்கலைக் கழகத்தில் உயிர்வேதியியல் மரபியல் என்னும் துறைப் படிப்பில் முதுவர் பட்டம் பெற்றார்.
1986 இல் குருசேத்திரா பல்கலைக்கழக்த்தில் ஆய்வுப் பட்டம் பெற்றார்.
கலிபோர்னியாவில் உலகக் கலை மற்றும் அறிவியல் அகாதமியின் மதிப்புறு உறுப்பினராக இருந்தார்.

பணிகள்
------

அறிவியல் மற்றும் தொழில்நுட்ப அறிவு இல்லாமல் அனுபவத்தினால் ஏற்படும் புதிய 
உத்திகள், திட்டங்கள் கொண்டு இருக்கிற எளிய மனிதர்களை அடையாளம் கண்டு
அவர்களுடைய புதியன படைக்கும் திறன்களை ஆவணப்படுத்திச் செயலாக்கம் பெறுவதற்குப் பல ஆண்டுகளாகச் செயல்படுகிறார். இந்த நோக்கங்கள் நிறைவேற
சோத்யாத்ரா என்னும் பயணத்திட்டத்தின் மூலம் கிராமங்கள் தோறும் 6000 கிலோ மீட்டர் தொலைவுப் பயணம் செய்தார். 

மறைந்த இந்தியக் குடியரசுத் தலைவர் அப்துல் கலாம் துணையுடன் ஆமதாபாத் ஐஐஎம் நிறுவனத்தில் சோத்யாத்ரா பற்றிய பயிற்சி வகுப்பு மற்றும் உலகமயமாக்கலில் இந்தியா புத்துருவாக்கம் பெறுதல் பற்றிய கல்வி கற்பிக்கச் செய்தார். மேலும் படைப்பாக்கம், புதியன புனைதல் ,அறிவு வலைப்பின்னல், தொழில்முனைவு என்ற வகுப்புகளும் நடைபெறுகின்றன.

பதவிகள்
-------

ஆமதாபாத்தில் உள்ள ஐ.ஐ.எம். என்று அழைக்கப்படும் இந்திய மேலாண்மை நிறுவனத்தின் விவசாய மேலாண் மையத்தின் பேராசிரியராகப் பணி புரிகிறார்.
தேசிய இன்னோவேசன் அறக்கட்டளையின் செயல் துணைத் தலைவராகவும் இருக்கிறார். 2009 நவம்பரில் டெட் இந்தியாவின் பேச்சாளராக இருந்தார். 2004 இல் பத்மசிறீ விருது அனில் குமார் குப்தாவுக்கு வழங்கப்பட்டது. 
உலக அறிவியல் அகாதமி என்ற அமைப்பு இவருக்கு டுவாஸ் விருது வழங்கி கவுரவித்தது.

மேற்கோள்
--------

1. ↑
2. ↑  "காப்பகப்படுத்தப்பட்ட நகல்". 2011-06-14 அன்று மூலம் பரணிடப்பட்டது. 2017-07-09 அன்று பார்க்கப்பட்டது.
3. ↑  "A.Gutpa|Fair Observer". 12 December 2011 அன்று மூலம் பரணிடப்பட்டது. 13 December 2011 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2015-09-24 அன்று மூலம் பரணிடப்பட்டது. 2017-07-09 அன்று பார்க்கப்பட்டது.
5. ↑  "Prizes and Awards". The World Academy of Sciences. 2016.
**அனில் அக்காரா** (பிறப்பு 1972) காங்கிரசுக் கட்சியைச் சேர்ந்த ஓர் இந்திய அரசியல்வாதி ஆவார். இவர் ஒரு சமூக சேவகர். இவர் கேரளாவைச் சேர்ந்த ஒரு விவசாயி ஆவார். மேலும், கேரள சட்டப்பேரவையில் வடக்கஞ்சேரி தொகுதியை பிரதிநிதித்துவப்படுத்தியவர்.

அரசியல் வாழ்க்கை
----------------

சட்டமன்றத்தில் போட்டியிடுவதற்கு முன்பு, அனில் அக்காரா ஏழு ஆண்டுகள் ஆதாத் கிராம பஞ்சாயத்தில் தலைவராக பணியாற்றினார்.[] அவர் திருச்சூர் மாவட்ட பஞ்சாயத்தில் அபிவிருத்தி நிலைக்குழுவின் தலைவராகவும் பணியாற்றினார் .மேலும், திருச்சூர் மாவட்ட பஞ்சாயத்தின் கூடுதல் பொறுப்பை, குறுகிய காலத்தில் முடிக்கும் பொறுப்பினைக் கொண்டிருந்தார்.[]

அவர் கேரளா சட்டமன்றத்தில் இருந்து வடக்கஞ்சேரி உள்ள சட்டசபை தொகுதியில் தேர்ந்தெடுக்கப்பட்டார். 2016 கேரளா சட்டப் பேரவை தேர்தலில் 43 வாக்கு - குறுகிய விளிம்புவித்தியாசத்தில் சிபிஐ (எம்) மேரி தாமஸ் வெற்றி வேட்பாளர் தோற்கடிக்கபட்டார்.

குறிப்பிடத்தக்க முயற்சிகள்
--------------------------

ஆதாத் கிராம பஞ்சாயத்தின் தலைவராக இருந்த காலத்தில், அக்காரா கிராமத்தை கரிம வேளாண்மை மற்றும் சுகாதார முயற்சிகளால் மாற்றியுள்ளார்.  40,000 மக்கள்தொகை கொண்ட, குடிநீரைப் பெறுகிறது, விவசாயத்தில் தன்னம்பிக்கை கொண்டவர், அதன் சொந்த பிராண்ட் ஆர்கானிக் அரிசி, தேங்காய் மற்றும் எண்ணெய் ஆகியவற்றைக் கொண்ட அடாட்டில் உள்ள ஒவ்வொரு வீட்டிலும் "சுற்றுலா கிராமம்" உள்ளது.  ஆதாத் பஞ்சாயத்து மத்திய அரசின் பஞ்சாயத்து சஷக்திகரன் புராஸ்கர் மற்றும் சிறந்த பஞ்சாயத்துக்கான மாநிலத்தின் ஸ்வராஜ் விருது உட்பட பல விருதுகளை வென்றுள்ளார்.

குறிப்புகள்
-----------

1. ↑  Anil Akkara of the Congress Wins Wadakkancherry Seat
2. ↑  "Kerala suspense ends, Anil Akkara wins". 2022-02-12 அன்று மூலம் பரணிடப்பட்டது. 2021-01-01 அன்று பார்க்கப்பட்டது.
3. ↑  EIC Website. "EIC 2001 Kerala Assembly Election Results".
4. ↑  Anil Akkara transformed his village with organic farming and sanitation initiatives
5. ↑  Work in panchayat won him a ticket to Vadakkanchery
6. ↑ . 9 October 2015.
**இந்தியப் பெருமை செயல்திட்டம்** (*India Pride Project*) என்பது கலை ஆர்வலர்கள் உருவாக்கிய குழுவாகும். இக்குழு இந்தியக் கோயில்கள் மற்றும் கலை மற்றும் தொல்பொருள் அருங்காட்சியகங்களிலிருந்து திருடப்பட்ட கலைப்பொருட்களை அடையாளம் காணவும், அவற்றை திரும்பப் பெறவும் பன்னாட்டுக் கலைப்பொருட்கள் மீட்பு நிறுவனம் போன்ற சமூக ஊடகங்களைப் பயன்படுத்துகிறது. சிங்கப்பூரைச் சேர்ந்த இரண்டு கலை ஆர்வலர்களான எசு. விசயகுமார் மற்றும் அனுராக் சக்சேனா ஆகியோர் இணைந்து 2014 ஆம் ஆண்டு நிறுவிய இக்குழு இப்போது உலகம் முழுவதிலுமிருந்தும் ஆர்வலர்களைக் கொண்டுள்ளது.

மீட்கப்பட்ட சிலைகள்
-------------------

நாளந்தாவின் 12 ஆம் நூற்றாண்டு புத்தர்: இந்தியாவின் பீகார் மாநிலத்திலுள்ள நாளந்தா அருங்காட்சியகத்திலிருந்து பூமிசர்சா முத்திரையில் அமர்ந்திருந்த புத்தரின் வெள்ளி கலந்த ஆறரை அங்குல வெண்கலச் சிலையும் அறுபது ஆண்டுகளுக்கு முன்பு 1961 ஆம் ஆண்டு இந்திய தொல்பொருள் ஆய்வு மையத் தளத்திலிருந்து திருடப்பட்ட 13 பிற சிலைகள்
இலண்டன் ஏலத்தில் கண்டுபிடிக்கப்பட்டன. இந்த சிலையின் புகைப்பட பதிவை இந்திய தொல்பொருள் ஆய்வுத் துறையின் ஓய்வு பெற்ற பொது இயக்குநர் சச்சீந்திர எதிர்பாராவிதமாக எசு. பிசுவாசு சேமித்து வைத்திருந்தார். 

மற்றொரு புத்தர் சிலை இந்தியாவிற்கு சொந்தமானதென குமார் நிருபிக்க முயற்சிக்கிறார், இதுவும் 1961 ஆம் ஆண்டு திருட்டில் இருந்து வந்திருக்கலாம் என்று சந்தேகிக்கப்படுகிறது. தற்போது அமெரிக்காவின் லாசு ஏஞ்சல்சு மாகாண கலை அருங்காட்சியகத்தில் இச்சிலை உள்ளது.

நாகார்ஜுனகொண்டா தொல்பொருள் அருங்காட்சியகத்திலிருந்து 30 ஆண்டுகளுக்கு முன்னர் களவாடப்பட்ட, கிபி 250 காலத்திய பௌத்த நினைவுச் சின்னத்தை பெல்ஜியத்திலிருந்து மார்ச் 2022-ல் பன்னாட்டுக் கலைப்பொருட்கள் மீட்பு நிறுவனம் மீட்டு வழங்கியது.

இதனையும் காண்க
--------------

* பன்னாட்டுக் கலைப்பொருட்கள் மீட்பு நிறுவனம்

மேற்கோள்கள்
-----------

1. ↑  "Anuraag Saxena: Returning stolen art to India".
2. ↑  "Facebook sleuths bring home India's stolen idols". *The Business Times*. 3 January 2017. 2017-01-05 அன்று பார்க்கப்பட்டது.
3. ↑  Ganapathy, Nirmala (10 November 2018). "Recovering India's stolen art pieces". *The Straits Times*. 11 November 2018 அன்று பார்க்கப்பட்டது.
4. ↑  On Independence Day, India gets back its 12th century stolen Buddha statue, Aditi Khanna, PTI, LiveMint, Aug 15 2018
5. ↑  How the mystery of the Missing Buddha statue was solved, Bibek Bhattacharya, Aug 21 2018
6. ↑  Stolen 3rd century sculpture to be repatriated to India from Belgium

புற இணைப்புகள்
--------------

* அதிகாரப்பூர்வ இணையதளம்
**கிருஷண்சர் ஏரி** (*Krishansar Lake*) என்பது இந்தியாவின் ஜம்மு மற்றும் காஷ்மீரின் காந்தர்பல் மாவட்டத்தில் சோன்மார்க் அருகே 3,710 மீட்டர் (12,170 அடி) உயரத்தில் பனி சூழ அமைந்துள்ள தாவர ஊட்டச்சத்துக்கள் ஒப்பீட்டளவில் குறைவாக உள்ள ஏரியாகும். இது விசன்சர் ஏரிக்கு வடமேற்கே ஒரு கிலோமீட்டருக்கும் குறைவான தூரத்தில் அமைந்துள்ளது. மேலும் அதிகபட்ச நீளம் 0.95 கிமீ மற்றும் அதிகபட்ச அகலம் 0.6 கிமீ. ஆகும்

சொற்பிறப்பியல், புவியியல்
-------------------------

சமசுகிருதத்திலும் காஷ்மீரி மொழியிலும் "கிருஷண்சர்" என்றால் கிருட்டிணன் ஏரி என்று பொருள். இது பல வகையான மீன்களுக்கு தாயகமாக உள்ளது  அவற்றில் பழுப்பு திரௌட் அதிக அளவில் உள்ளது. ஏரியானது குளிர்காலத்தில் உறைந்து காணப்படுகிறது. மேலும் கடுமையான பனிப்பொழிவு காரணமாக இப் பருவத்தில் அணுக முடியாது. இது பசுமையான புல்வெளிகளால் சூழப்பட்டுள்ளது. கோடையில் செம்மறி ஆடுகளை மேய்க்கும் உள்ளூர் மேய்ப்பர்களை ஈர்க்கிறது. கிருஷண்சர் ஏரி விசன்சர் ஏரிக்கு அருகில் உள்ளது. இதன் பின்புறம் பனியால் மூடப்பட்ட மலைகள் உள்ளன, அதில் கட்சர் ஏரிக்கு செல்லும் மலைப்பாதையான கட்சர் கணவாய் அமைந்துள்ளது. இந்த ஏரி காஷ்மீர் பள்ளத்தாக்குக்கு வடக்கே உள்ள புகழ்பெற்ற மலையேற்ற தளமாகும். இது பெரும்பாலும் பனி மற்றும் பனிப்பாறைகள் உருகுவதன் மூலம் நிரம்புகிறது. இது விசன்சர் ஏரியில் விழும் ஒரு சிறிய ஓடை வழியாக வெளியேறி நீலம் ஆற்றை உருவாக்குகிறது.

அணுகல்
------

கிரிஷண்சர் ஏரி 115 கிமீ தொலைவில் அமைந்துள்ளது. சிறீநகரில் இருந்து வடகிழக்கு மற்றும் சிட்காடி சோனாமார்க்கிலிருந்து 35 கி.மீ. சிறீநகர் அல்லது சிறீநகர் வானூர்தி நிலையத்திலிருந்து 80 கிமீ தொலைவில் உள்ள தேசிய நெடுஞ்சாலை 1 வழியாக சிட்காடி கிராமத்திற்குச் செல்லலாம். அங்கிருந்து குதிரைவண்டிகளை வாடகைக்கு அமர்த்தி 35 கிமீ தூரம் உள்ள அல்பைன் மலையேறி ஏரியை அடையலாம். இப்பயணம் கடல் மட்டத்திலிருந்து 4100 மீட்டர் உயரமுள்ள நிச்னாய் கணவாயைக் கடந்து ஒரு முழு நாள் மலையேற்றத்தை எடுக்கும். கட்சர் ஏரி வடமேற்கில் 9 கிலோமீட்டர் தொலைவில் உள்ளது. ஜூன் மாதம் முதல் செப்டம்பர் வரையிலான காலகட்டம் இந்த ஏரியைப் பார்வையிட சிறந்த நேரமாகும்.

புகைப்படத் தொகுப்பு
-------------------

* 
* 
* 
*

சான்றுகள்
---------

விக்கிமீடியா பொதுவகத்தில்,  
 ***கிருஷண்சர் ஏரி***   
என்பதின் ஊடகங்கள் உள்ளன. 


1. ↑  "Fishes and Fisheries in high altitude lakes, Vishansar, Gadsar, Gangabal, Krishansar". Fao.org. 20 April 2012 அன்று பார்க்கப்பட்டது.
2. ↑  "Kashmir Great Lakes Trek". Kashmir Treks. 23 November 2021 அன்று பார்க்கப்பட்டது.
**இந்தியப் பெருங்கூட்டணிகள் காற்பந்தாட்டப் போட்டி 2015** அல்லது இந்திய சூப்பர் லீக் 2015 என்பது இரண்டாம் வருடமாக நடைபெற்ற இந்தியப் பெருங்கூட்டணிகள் காற்பந்தாட்டப் போட்டித் தொடர் ஆகும். இந்தப் போட்டித் தொடர் அக்டோபர் 3, 2015 முதல் டிசம்பர் 20, 2015 வரை நடைபெற்றது. இறுதிப் போட்டியோடு சேர்த்து மொத்தம் 61 ஆட்டங்கள் நடைபெற்றன. ஒவ்வொரு அணியும், மற்ற அணியுடன் தலா 2 முறை (உள்ளூர், வெளியூர் அடிப்படையில்) மோதின. லீக் போட்டிகளின் முடிவில் கொல்கத்தா, கோவா, தில்லி, சென்னை ஆகிய அணிகள் அரையிறுதிக்குத் தகுதி பெற்றன. இரண்டு கட்டங்களாக நடந்தது அரையிறுதிப் போட்டி. சென்னையின் எப்.சி அணி இந்தப் போட்டித் தொடரின் வாகையாளர் ஆகும். இறுதிப் போட்டியில் சென்னையின் எஃப்.சி, எஃப்.சி கோவா அணியை 3-2 என்ற கோல் கணக்கில் தோற்கடித்தது

தொடக்கவிழா
----------

இப்போட்டிகளின் தொடக்கவிழா சென்னையின் நேரு விளையாட்டு அரங்கில் நடைபெற்றது. இந்நிகழ்ச்சியில், நடிகர்கள் அமிதாப்பச்சன், ரஜினி, ஐஎஸ்எல் நிர்வாகி நீட்டா அம்பானி, சென்னையின் எஃப்.சி. அணியின் இணை உரிமையாளரும் நடிகருமான அபிஷேக் பச்சன், நடிகை ஐஸ்வர்யா ராய், தொழிலதிபர் முகேஷ் அம்பானி, சச்சின் டெண்டுல்கர் உள்ளிட்ட பிரபலங்கள் பங்கேற்றார்கள்.

அணிகள்
------

இந்தத் தொடரில் எட்டு அணிகள் பங்கு பெற்றன. 

* சென்னையின் எப்.சி,
* அட்லெடிகோ டி கொல்கத்தா,
* டெல்லி டைனமோஸ் எப்.சி,
* கோவா எப்.சி,
* புனே சிட்டி எப்.சி,
* கேரளா பிளாஸ்டர் எப்.சி,
* மும்பை சிட்டி எப்.சி,
* நார்த் ஈஸ்ட் யுனைடெட் எப்.சி. (கவுகாத்தி)

அதிக கோல் அடித்தவர்கள்
----------------------

* ஸ்டீவன் மெண்டேஸா (சென்னை) - 13
* இயான் ஹியூமி (கொல்கத்தா) - 11
* ரெனால்டோ (கோவா) - 7
* சுனில் சேத்ரி (மும்பை) - 7
* அன்டோனியோ (கேரளா) - 6

மேற்கோள்கள்
-----------

1. ↑  "இந்தியப் பெருங்கூட்டணிகள் காற்பந்தாட்டப் போட்டி 2015இன் அட்டவணை". *Indian Super League*. 2015-09-12 அன்று மூலம் பரணிடப்பட்டது. 2018-02-09 அன்று பார்க்கப்பட்டது.
2. ↑  "இறுதிப் போட்டி முடிவுகள்". Firstpost. 20 December 2015. .
3. ↑  "வாகையாளர் ஆன சென்னையின் எப். சி". ISL. 20 December 2015. .
பொருட்களின் (உணவு, திரவ உணவு, மருத்துவ உபகரணங்கள், வேறு பல பொருட்கள்) மேற்பரப்பில் உள்ள அனைத்து வகை நுண்ணங்கிகளையும் அழிக்கும் அனைத்து முறைகளும் **கிருமியழித்தல்** (*sterilization*) என அழைக்கப்படும். கிருமியழித்தல் மூலம் பக்டீரியா, பூஞ்சை, புரொட்டிஸ்டுக்கள், வைரசுக்கள் உட்பட அனைத்துக் கிருமிகளும் இல்லாதொழிக்கப்படுகின்றன. அதிக வெப்பநிலைக்கு சூடாக்கல், இரசாயனங்களைப் பயன்படுத்தல், அதிக அமுக்கத்தை வழங்கல், கதிர்ப்பைப் (x கதிர்கள், காமா கதிர்கள்) பயன்படுத்தல், நுண் துளைகளூடாக வடிகட்டல் மூலம் கிருமியழித்தலை மேற்கொள்ள முடியும்.

பயன்பாடு
--------

### உணவில்

உணவின் மூலம் பரவும் நோய்களைத் தடுக்க உணவுப் பொருட்கள் கிருமியழிக்கப்படுகின்றன. பொதுவாக உணவுகளைக் கிருமியழிக்க வெப்பமேற்றும் முறையே பயன்படுத்தப்படுகின்றது. ஏனைய முறைகள் உணவை உண்பவருக்குப் பாதிப்பை ஏற்படுத்தலாம். எனினும் உணவைக் கிருமியழிப்பதால் உணவின் சுவை குன்றுவதுடன், சில முக்கிய வைட்டமின்கள் அழிகின்றன.

### மருத்துவ உபகரணங்களில்

சத்திர சிகிச்சையில் நுண்ணியிர்க் கொல்லிகளை பயன்படுத்தியதில் ஜோசப் லிஸ்டர் முன்னோடியாவார்.
வைத்தியசாலைகளில் சத்திர சிகிச்சைக்கு முன்னர் சத்திர சிகிச்சை உபகரணங்கள் முழுமையாக கிருமியழிக்கப்படுகின்றன. பழங்கால ரோமில் சத்திர சிகிச்சை உபகரணங்கள் நெருப்பில் வாட்டப்பட்ட பின் உபயோகிக்கப்பட்டதாகக் கூறப்படுகின்றது. தற்காலத்தில் பாச்சர்முறை மூலம் சில வகை கிருமிகளை மாத்திரம் கொல்லுதலும் கையாளப்படுகின்றது.

கிருமியழித்தலின் வினைத்திறனை அளவிடல்
------------------------------------

இவ்வாய்ப்பாடு முன்னரிலும் ({N\_0}) பார்க்க குறிப்பிட்ட நேரத்தில் (t) எத்தனை மடங்கு கிருமிகள் குறைவடைந்துள்ளன (N) என்பதைக் கணிப்பதாகும். இங்கு D எனும் மாறிலி பயன்படுத்தப்பட்டுள்ளது. இம்மாறிலி பயன்படுத்தப்படும் கிருமியழித்தல் முறைக்கேற்பவும், நுண்ணுயிரின் வகைக்கேற்பவும் மாறுபடும். 

{\displaystyle {\frac {N}{N\_{0}}}=10^{\left(-{\frac {t}{D}}\right)}}.
கிருமியழித்தலுக்கு ஆகக்குறைவாக ஒரு மில்லியன் மடங்காவது ({\displaystyle 10^{-6}}) நுண்ணுயிர்களின் எண்ணிக்கை குறைவடைய வேண்டும். ஊசி மூலம் மருந்தேற்றலுக்கு இவ்வெண்ணிக்கையிலும் பத்து மடங்கு குறைவாக ({\displaystyle 10^{-7}}) நுண்ணுயிர்கள் குறைக்கப்பட வேண்டும். தொற்று நீக்கல் செயன்முறைக்கு ({\displaystyle 10^{-5}}) போதுமானதாகும். எனினும் முழுமையாக அனைத்து நுண்ணுயிர்களையும் அழித்தல் பொதுவாக சாத்தியமற்றது.

கிருமியழித்தல் முறைகள்
----------------------

* வெப்பமேற்றல் (121–134 °C)
* இரசாயனங்களைப் பயன்படுத்தல்
* கதிர்த்தொழிற்பாடு
* வடிகட்டல்
* அதிக அமுக்கம் வழங்கல்
* மேலுள்ள முறைகளைக் கலவையாகப் பயன்படுத்தல்

கிருமியழித்தல் எனத் தவறாகக் கருதப்படும் செயன்முறைகள்
----------------------------------------------------

* கழுவுதல்- பொதுவாக நீரில் அல்லது சூடான நீரில் கழுவுவதாலோ அல்லது சமையல் பாத்திர சுத்தப்படுத்தானைப் பயன்படுத்துவதாலோ அனைத்துக் கிருமிகளையும் அழிக்க முடியாது.
* குளிப்பதால் அனைத்துக் கிருமிகளையும் அழிக்க முடியாது. கிருமியழிப்பு சோப்புகளால் சிறிதளவான நுண்ணுயிர்களையே அழிக்க முடியும்.
* நுண்ணுயிர்க்கொல்லிகளால் அனேகமான நுண்ணியிர்களை அழிக்க முடியுமென்றாலும், இவையும் முழுமையற்றவையே. எனவே இவற்றைப் பயன்படுத்தல் கிருமியழித்தல் ஆகாது.
* பாச்சர்முறை மூலம் நோயேற்படுத்தும் சில பக்டீரியாக்களே அழிக்கப்படுகின்றன.
**கதிரியல் காப்பு அலுவலர்** (Radiation Safety Officer) என்பவர் அணுஆற்றல் வரன்முறைப் படுத்தும் வாரியத்தால் (Atomic Energy Regulatary Board) அனுமதிக்கப்பட்ட மருத்துவமனையினை நிருவகிக்கும் அமைப்பால்/நபரால் பணியமர்த்தப்பட்ட, மருத்துவ இயற்பியலில் முதுகலைப் பட்டம் ( M.Sc Medical Physics or Diploma in radiation physics ) பெற்றவராவார்.

இவர் பணியாற்றும் நிறுவனத்தின் கதிர்வீச்சுத் தூய்மைக்குப் பொறுப்பாவார். கதிர்வீச்சுக் கருவிகளைத் தேர்ந்து எடுப்பதில் நிறுவனத்திற்கு போதிய அறிவுரைகளை வழங்குவதும், சரியாக நிறுவுதலைக் கண்காணித்தலும், போதிய முன் அளவீடுகளைச் செய்தலும், தேவையான போதெல்லாம் கருவிகளின் நல்ல செயல்பாட்டினை உறுதிசெய்தலும் இவரது கடமையாகும். மருத்துவர்களுக்கும் துறைசார்ந்த மற்ற பணியாளர்களுக்கும் கதிர்வீச்சிலிருந்து பாதுகாப்புப் பற்றி போதிய தெளிவுகளை வழங்குதல், நோயாளிகளுக்கு கதிர் மருத்துவத்தில் கதிர் ஏற்பளவினை எவ்வாறு எவ்வளவு நேரம் செலுத்துவது என்பன போன்றவைகளைக் கணித்து தெரிவிப்பது போன்ற கடமைகளையும் செய்கிறார்.

கதிர்மருத்துவத் துறை, அணுக்கரு மருத்துவத்துறை, ஒன்றிற்கு மேற்பட்ட எக்சு-கதிர் கருவிகள் மற்றும் சி.டி. பயன்படுத்தும் மருத்துவ நிறுவனம் ஆகிய இடங்களிலெல்லாம் கட்டாயம் கதிரியல் காப்பு அலுவலர் நியமிக்கப்படுதல் கட்டாயமாக்கப்பட்டுள்ளது.
**கமல் குமாரி** பரூவா (*Kamal Kumari Barooah*) இந்தியாவின் அசாம் மாநிலம் தெங்கலில் உள்ள கொங்கிய பரூவா குடும்பத்தின் தாய் ஆவார். மகேந்திரநாத் மகந்தா மற்றும் சுவர்ணலதா மகந்தா ஆகியோருக்கு போரேலேங்கி சத்ரா கிராமத்தில் பிறந்தார். 1917 ஆம் ஆண்டில், கோங்கிய பரூவா குடும்பத்தைச் சேர்ந்த சிவ பிரசாத் பரூவாவை திருமணம் செய்து கொண்டார். இந்த குடும்பம் அசாமிய நலன்கள், அசாமிய கலாச்சாரம் மற்றும் மரபுகளின் களஞ்சியமாகத் திகழ்ந்தது. புகழ்பெற்ற இந்திய தொழில்முனைவோர், தேயிலை தோட்டக்காரர் மற்றும் பரோபகாரர் ஹேமேந்திர பிரசாத் பரூவா கமல் குமாரியின் மகன் ஆவார்.

1938 ஆம் ஆண்டு கணவரின் மரணத்திற்குப் பிறகு, பெரிய தெங்கல் குடும்பத்தை கமல் குமாரி தனியாகக் கையாள வேண்டியிருந்தது. தேயிலைத் தோட்டங்களை நடத்துவது தொடங்கி, தனது குழந்தைகளுக்கான குடும்ப சொத்துக்களை தக்கவைத்துக்கொள்வது வரை அனைத்தையும் கவனித்தார்.. தொழில்களை நடத்துவதற்காக, இவர் ஆங்கிலத்தையும் தேயிலை தொழிலையும் கற்றார்.

கே.கே அறக்கட்டளை
----------------

கமல் குமாரி அறக்கட்டளை இவரது நினைவாக 1990 ஆம் ஆண்டு நிறுவப்பட்டது. கலை, கலாச்சாரம் மற்றும் இலக்கியம் , அறிவியல் மற்றும் தொழில்நுட்பத் துறையில் சிறந்த தனிநபர் அல்லது குழுவிற்கான பங்களிப்புகளுக்கு தேசிய விருதை அறக்கட்டளை 1991 ஆம் ஆண்டு முதல் வழங்கிவருகிறது. இந்த அறக்கட்டளை வழங்கும் மற்றுமொரு விருது சிவ பிரசாத் பரூவா பத்திரிகைக்கான தேசிய விருது ஆகும்.

மேற்கோள்கள்
-----------

1. ↑  "Online Assam". Online Assam. 2014. October 21, 2014 அன்று பார்க்கப்பட்டது.
2. ↑  Deka, Meeta (2013) (in en). *Women's Agency and Social Change: Assam and Beyond*. SAGE Publications India. பன்னாட்டுத் தரப்புத்தக எண்:9788132116547.. பார்த்த நாள்: 30 October 2017.
3. ↑  "Call to keep alive Hemen Barooah's ideals". The Assam Tribune. Archived from the original on 7 நவம்பர் 2017.. பார்த்த நாள்: 30 October 2017.

புற இணைப்புகள்
--------------

* அதிகாரப்பூர்வ இணையதளம்
* கமல் குமாரி விருதுகள் அறிவிக்கப்பட்டுள்ளன பரணிடப்பட்டது 2012-02-19 at the வந்தவழி இயந்திரம்
**ஆவூர் காவிதிகள் சாதேவனார்** சங்ககாலப் புலவர்களில் ஒருவர்.   

சங்கநூல்களில் இவரது பாடல்கள் 2 இடம்பெற்றுள்ளன.   

ஆவூர் தஞ்சை மாவட்டத்தில் உள்ளதோர் ஊர்.

### பெயர் விளக்கம்

#### காவிதிகள் விளக்கம்

காவிதி என்பது வேளாண்மையில் சிறந்த உழவரைப் பாராட்டி அரசன் வழங்கும் விருது.  

நாட்டைக் காவுதி என்று வேண்டிக்கொள்வது போல வழங்கிய விருது காவிதி என அமைந்தது.  

'அடிகள்' என்னும் சொல்லில் 'கள்' என்னும் மதிப்பைத் தரும் சிறப்புவிகுதி சேர்க்கப்பட்டுள்ளது.   

அது போலக் காவிதிகள் என்னும் சொல்லிலும் கள் விகுதி சேர்க்கப்பட்டுப் புலவர் சிறப்பிக்கப்பட்டுள்ளார்.  

#### சாதேவன் விளக்கம்

நக்கீரன், நச்செள்ளையார், நப்பாலத்தனார் என்னும் பெயர்களில் ந என்னும் முனொட்டு நல்ல என்னும் பொருளைத் தருவதை அறிவோம்.  

அதுபோல, சாதேவனார் என்னும் பெயரிலுள்ள முன்னொட்டு சால் (சால்பு) என்பதைக் குறிக்கும்.  

தமிழ் இலக்கண நெறிப்படி குறில் முன் ஒற்றெழுத்து சேர்ந்தும், நெடில் முன் ஒற்றெழுத்து சேராமலும் புணர்ந்தமைந்த பெயர்த்தொடர் இது.

### 1 அகநானூறு: 159 (பாலை)

அகநானூறு 159  

அவன் பொருள் தேடிவரப் பிரிந்தான். அவனை நினைந்து அவள் உள்ளமும் வேறுபட்டது. அதனைக் கண்டு கவலைப்பட்ட தோழி அவளுக்கு ஆறுதல் மொழி கூறித் தேற்றுகிறாள். 

#### உப்பு வணிகர்

தெளியும் தெண்கழியில் வெண்கல் உப்பு விளையும். உமணர் அதனை விற்பதற்காக வண்டிகளில் ஏற்றிக்கொண்டு ஒன்றன்பின் ஒன்றாகச் செல்வர். அதற்கு ஒழுகை என்று பெயர். வழியில் வண்டிமாடுகளை அவிழ்த்து மேய விட்டுவிட்டு அடுப்புக் கூட்டிச் சமைத்து உண்பர். 

#### கொடுவில் ஆடவர்

அவர்கள் அந்த இடத்தை விட்டு அகன்றபின் கொடுவில் ஆடவர் அந்த அடுப்பில் தம் அம்புகளைள் சூடேற்றி வடித்துக்கொள்வார்கள். பின்னர் அங்கு வரும் ஆனிரைகளைக் கவர்ந்துகொண்டு மகிழ்ச்சியில் ஆரவாரம் செய்வர். தம் துடிப்பறைகளை முழக்குவர். உவலை இலையில் சுருட்டி வாட்டிய ஊன்கறியை உண்பர்.

#### தலைவி கவலை

இத்தகைய வழியில் காதலர் சென்றாரே என்று காதலி கவலைப்படுகிறாள்.

#### வானவனை வென்ற கொடுமுடி அரசனின் ஆமூர்

விசும்பின் நல்லேறு எனப்படும் இடிமுழக்கம் கேட்டுக்கொண்டேயிருக்கும் மலைமுகடுகள் கொண்டது குறும்பொறை நாடு. அதன் கிழக்குப்பக்கம் இருந்த ஆமூர் என்னும் ஊரில் இருந்துகொண்டு கொடுமுடி என்பவன் ஆட்சிபுரிந்துவந்தான். பல வெற்றிகளைப் பெற்ற வானவன் என்னும் சேர வேந்தன் கொடுமுடி மன்னனைத் தன் யானைப்படை கொண்டு தாக்கினான். எனினும் கொடுமுடியின் ஆமூரை ஒன்றும் செய்ய முடியவில்லை. 

#### ஆமூர் எய்தினும் தங்கமாட்டார்

அந்த ஆமூரில் அமைதியான வாழ்க்கை அவருக்கு அமைந்தாலும், உன் நெஞ்சை மறந்து அவர் அங்குத் தங்கமாட்டார் - என்கிறாள் தோழி.

அகநானூறு, 159. பாலை = ஆமூர்க் கவுதமன் சாதேவனார். 
நற்றிணை, 264. பாலை = ஆவூர்க் காவிதிகள் சாதேவனார்.

### 2 நற்றிணை 264 \ பாலை

அவன் அவளோடு ஊருக்கு வெளியே ஒதுக்கிடத்தில் கூடியிருந்தான். பின்னர் ஊருக்குக் கொண்டுவந்து வழியனுப்பி வைக்கிறான். அப்போது கூறும் சொற்கள் இவை.

#### அவள் கூந்தல்

காலை வேளையில் மழை. பாம்பு வலையில் பதுங்கிக்கொள்ளும் அளவுக்கு இடி. அப்போது மயில் தன் தோகையை விரித்து ஆடுவது போலக் கூந்தல். பூச்சூடிய அந்தக் கூந்தல் காற்றிலே உலர்ந்துகொண்டிருந்தது. 

##### அவன் சொல்கிறான்

பொழுது போய்விட்டது. மூங்கில் காட்டில் மேய்ந்த ஆனிரைகள் இல்லம் திரும்பும் மணியோசை கேட்கிறது. இதோ உன் ஊர் வந்துவிட்டது. கூந்தல் உளர நீ உன் ஊருக்குச் செல்.
**தயாடையசோல்கள்** *(Thiadiazoles)* என்பவை வேதியியலில் உள்ள அசோல் சேர்மங்களின் துணைக் குழு சேர்மங்களாகும். கட்டமைப்பு ரீதியாக இவ்வகைச் சேர்மங்களில் இரண்டு நைட்ரசன் மற்றும் ஒரு கந்தக அணுக்கள் இரண்டு இரட்டைப் பிணைப்புகளால் சேர்க்கப்பட்டு ஓர் அரோமாட்டிக் வளையம் மூலம் ஓர் ஐந்து உறுப்பினர் பல்லின வளையச் சேர்மத்தை உருவாக்குகின்றன.

ஆண்ட்செ-வித்மன் பெயரிடல் முறையைப்பின்பற்றி தயாடையசோல் என்ற பெயர் தோன்றியுள்ளதாகக் கருதப்படுகிறது. கட்டமைப்பில் இடம்பெற்றுள்ள பல்லின அணுக்களின் அமைவிடத்தைப் பொறுத்து நான்கு விதமான கட்டமைப்புகளில் இச்சேர்மம் இருப்பதற்கான சாத்தியங்கள் உள்ளன. இவற்றை ஒன்றிலிருந்து மற்றொரு கட்டமைப்புச் சேர்மமாக உருவாக்க இயலாது. மேலும் இந்த காரணத்தால் இவற்றை இயங்கு சமநிலைகள் என வகைப்படுத்தாமல் கட்டமைப்பு மாற்றியங்கள் என்றுதான் வகைப்படுத்த இயலும். இவை அரிதாக தயாரிக்கப்படுகின்றன. குறிப்பிட்ட ஒரு பயன் இவற்றுக்கு உண்டு என்பது அறியப்படவில்லை. இருப்பினும் மருந்தியலில் இவற்றின் கட்டமைப்பின் மையக்கருத்து பொதுவாகக் காணப்படுகிறது 

* 1,2,3-தயாடையசோல்1,2,3-தயாடையசோல்
* 1,2,4-தயாடையசோல்1,2,4-தயாடையசோல்
* 1,2,5-தயாடையசோல்1,2,5-தயாடையசோல்
* 1,3,4-தயாடையசோல்1,3,4-தயாடையசோல்

.

மேற்கோள்கள்
-----------

1. ↑  Hu, Yang; Li, Cui-Yun; Wang, Xiao-Ming; Yang, Yong-Hua; Zhu, Hai-Liang (2014). "1,3,4-Thiadiazole: Synthesis, Reactions, and Applications in Medicinal, Agricultural, and Materials Chemistry". *Chemical Reviews* **114** (10): 5572–5610. doi:10.1021/cr400131u. பன்னாட்டுத் தர தொடர் எண்:0009-2665. பப்மெட்:24716666.
2. ↑  Jain, Abhishek Kumar; Sharma, Simant; Vaidya, Ankur; Ravichandran, Veerasamy; Agrawal, Ram Kishore (2013). "1,3,4-Thiadiazole and its Derivatives: A Review on Recent Progress in Biological Activities". *Chemical Biology & Drug Design* **81** (5): 557–576. doi:10.1111/cbdd.12125. பன்னாட்டுத் தர தொடர் எண்:1747-0277.  open access publication - free to read
3. ↑  Wim Dehaen; Vasiliy A. Bakulev; Edward C. Taylor; Jonathan A. Ellman (27 April 2004). *The Chemistry of Heterocyclic Compounds, The Chemistry of 1,2,3-Thiadiazoles*. John Wiley & Sons. பக். 5–. பன்னாட்டுத் தரப்புத்தக எண்:978-0-471-65691-3. .
**தயால்பூர்** (Dialpur) என்பது இந்தியாவின் பஞ்சாப் மாநிலத்தின் ஜலந்தர் மாவட்டம் மற்றும் கபூர்தலா மாவட்டம் ஆகிய இரு மாவட்டங்களுக்குள்ளும் அடங்கியுள்ள ஒரு கிராமமாகும். காபுர்தாலாவிலிருந்து இது 13 கி.மீ தொலைவில் அமைந்துள்ளது. இது தயால்பூரின் மாவட்ட மற்றும் துணை மாவட்ட தலைமையகமாகும். பஞ்சாபின் இரண்டு மாவட்டங்களில் அமைந்துள்ள ஒரு சில கிராமங்களில் இதுவும் ஒன்று என்பதால் இந்த கிராமம் தனித்துவமானது. இந்தியாவின் அரசியலமைப்பு மற்றும் பஞ்சாயத்து ராஜ் திட்டத்தின்படி கிராமத்தின் தேர்ந்தெடுக்கப்பட்ட பிரதிநிதியாக இருக்கும் ஒரு சர்பஞ்ச் இந்த கிராமத்தை நிர்வகிக்கிறார்.

மக்கள்தொகை
----------

2011 ஆம் ஆண்டில் மக்கள் தொகை கணக்கெடுப்பு வெளியிட்டுள்ள அறிக்கையின்படி, தயால்பூரில் மொத்தம் 918 வீடுகள் உள்ளன. 3,995 பேர் கொண்ட மக்கள் தொகையில் 2,240 ஆண்களும் 1,755 பெண்களும் உள்ளனர். தயால்பூரின் கல்வியறிவு விகிதம் 80.29 சதவீதமகும். இது மாநில சராசரியான 75.84 சதவீத்ததை விட அதிகமாகும். 6 வயதிற்குட்பட்ட குழந்தைகளின் மக்கள் தொகை 398 ஆகும், இது தயால்பூரின் மொத்த மக்கள்தொகையில் 9.96 சதவீதமாகும். குழந்தை பாலின விகிதம் தோராயமாக 785 ஆகும், இது மாநில சராசரி 846 ஐ விட குறைவாக உள்ளது.

சதி
---

கிராமத்தில் அட்டவணை சாதி (எஸ்சி) கிராமத்தின் மொத்த மக்கள்தொகையில் 28.89 சதவீதாமாகும். இந்த ஊரில் எந்த அட்டவணை பழங்குடியினரும் (எஸ்.டி) இல்லை,

விமான பயண இணைப்பு
-----------------

கிராமத்திற்கு மிக அருகில் உள்ள விமான நிலையம் ஸ்ரீ குரு ராம் தாஸ் ஜீ சர்வதேச விமான நிலையம் .

வெளி இணைப்புகள்
---------------

* Villages in Kapurthala
* Kapurthala Villages List

குறிப்புகள்
-----------

1. ↑  "Dialpur". *census2011.co.in*. 13 July 2016 அன்று பார்க்கப்பட்டது.
2. ↑
**தயில் இயங்குருபு** *(Thiyl radical)* என்பது RS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் இயங்குருபு ஆகும். சில சமயங்களில் இதுவோர் இயங்குருபு என்பதை அழுத்தம் கொடுத்து சொல்லும் நோக்கத்தோடு RS• என்று புள்ளியிட்டும் எழுதுவதுண்டு. வாய்ப்பாட்டிலுள்ள R என்பது ஆல்கைல் அல்லது அரைல் பதிலீட்டைக் குறிக்கும். ஏனெனில் S–H பிணைப்புகள் C–H பிணைப்புகளைக்காட்டிலும் 20% பலவீனமானவையாகும். தயில் இயங்குருபுகள் RSH என்ற வாய்ப்பாட்டால் அறியப்படும் தயோல்களிலிருந்து எளிமையாக உருவாக்கப்படுகின்றன.  தயோல்-யீன் வினையில் தயில் இயங்குருபுகள் இடைநிலை விளைபொருள்களாகும். இவையே சில பலபடி மேற்பூச்சுகளுக்கும் ஒட்டுபசைகளுக்கும் அடிப்படையாகும். தயோல்களை அசோபிசு ஐசோபியூட்டைரோநைட்ரைல் போன்ற தொடக்கப்பொருளைப் பயன்படுத்தி ஐதரசன்-அணு கருத்துப்பொருளால் உருவாக்க இயலும்:

RN=NR → 2 R• + N2
R• + R′SH → R′S• + RH
சில உயிர்வேதியியல் வினைகளில் தயில் இயங்குருபுகள் இடைநிலைகளாகவும் செயல்படுத்தப்படுகின்றன.

மேற்கோள்கள்
-----------

1. ↑  Dénès, F.; Pichowicz, M.; Povie, G.; Renaud, P. (2014). "Thiyl Radicals in Organic Synthesis". *Chemical Reviews* **114**: 2587-2693. doi:10.1021/cr400441m.
2. ↑  Hoyle, C. E.; Lee, T. Y.; Roper, T. (2004). "Thiol–enes: Chemistry of the Past with Promise for the Future". *Journal of Polymer Science Part A: Polymer Chemistry* **42**: 5301-5338. doi:10.1002/pola.20366.
**தென்கரைக்கோட்டை கல்யாணராமர் கோயில்** என்பது தர்மபுரி மாவட்டம், தென்கரைக்கோட்டையில் உள்ள உள்ள ஒரு இராமர் கோயிலாகும்.

கோயில்பற்றிய கதை
----------------

*சீல நாயக்கன்*, *சென்னப்ப நாயக்கன்* ஆகிய உடன்பிறந்தவர்கள் தன் படைகளுடன் தென்கரைக்கோட்டைப் பகுதியில் இருந்த காட்டுப் பகுதியில் வேட்டையாட வந்தனர். அப்போது அவர்களின் வேட்டை நாயை முயல் விரட்டியதைக் கண்டு வியந்தனர். இரவு அங்கேயே உறங்கினர் அவர்களின் கனவில் இராமர் தோன்றி அங்குள்ள ஆலமரத்தை அடையாளம் காட்டி அங்கு தனக்கு ஒரு கோயில் எழுப்பச் சொன்னார். பொழுது விடிந்தபின் சகோதரர்கள் தங்கள் தலை நகரம் திரும்பினர். கோயில் கட்ட வேண்டிய பணத்தை அண்ணன் சீலநாயக்கன் தம்பி சென்னப்ப நாயக்கனிடம் தந்து கோயில் வேலைகளை செய்யுமாறு அனுப்பி, தலைநகரில் ஆட்சியைத் தொடர்ந்துவந்தான். கோயில்வேலைகளை சென்னப்ப நாயக்கன் வெளியூர் சிற்பிகளையும் வேலையாட்களையும் கொண்டு செய்வதைக் கண்டு, எரிச்சலடைந்த உள்ளூர் இளைஞர்கள் இருவர் சீல நாயக்கனிடம் சென்று இளவரசர் கோயில் வேலையை கவணிக்காமல், அதற்கான பணத்தை தவறான வழியில் செலவிட்டு வருவதாக கோள் மூட்டினர். இதைக்கேட்டு சீலநயக்கன் தம்பியைக் காணப் புறப்பட்டான். அண்ணன் வருவதை அறிந்து தம்பி சென்னப்ப நாயக்கன் அவரை எதிர்கொண்டு அழைக்க பரிவாரங்களோடு வந்தான். இதை அறிந்த உள்ளூர் இளைஞர்கள் தம்பி அண்ணனைக் கொல்ல வருவதாக அவரிடம் சூதுரைக்க இதை நம்பிய சீல நாயக்கன் தம்பி சென்னப்ப நாயக்கனை கொன்றுவிட்டு, பின்னர் கோட்டையையும் கோயிலையும் பார்வையிட்டு, சிற்பிகளிடம் விசாரித்தான். சிற்பிகளுக்கு தரவேண்டிய பணம் போன்றவை முறையாக கொடுக்கப்பட்டிருப்பதையும் கணக்குவழக்குகள் சரியாக இருப்பதை அறிந்தான். குற்றம் செய்யாத தன் தம்பியை கொன்றதற்காக வருந்தி, தம்பியைக் கொன்ற இடத்திலேயே தன்னை அழித்துக் கொள்கிறான். இவர்களின் மனைவிமார் அந்த இடத்திலேயே உடன்கட்டை ஏறுகின்றனர். இவ்வாறு இவ்விடத்தில் செவிவழிக்கதை நிலவுகிறது.

கோயிலமைப்பு
-----------

இக்கோயில் இரு தள விமானத்துடன் கிழக்கு நோக்கி அமைந்துள்ளது. இக்கோயிலில் திருவுண்ணாழி, இடைநாழி, மகாமண்டபம், முன் மண்டபம் ஆகியவற்றைக் கொண்டுள்ளது. முன் மண்டபத்தின் வட தென் புறங்களில் குதிரை வீரன் தூண்கள், சிங்க வீரன் தூண்கள், யாளி வீரன் தூண்கள் ஆகியவை வேலைப்பாடுடன் அமைக்கப்பட்டுள்ளன. இம்மண்டபத்தில் பல இசைத்தூண்களும் உள்ளன.

கோயில் உண்ணாழியில் இராமர் அமர்ந்த கோலத்தில் பரிவாரங்களோடு காட்சியளிக்கிறார். இராமரின் வலக்கை அபய முத்திரையோடும் இடக்கை தொடைமீது வைத்தபடியும், அருகில் சீதை வலக்கையில் மலர் ஏந்தியபடியும், இடக்கையில் வரத முத்திரை கொண்டும் விளங்குகிறார். சீதாராமரின் முன்னே விசுவாமித்திரர், வசிட்டர் ஆகியோர் அமர்ந்திருக்க அவர்களோடு இராமனின் தம்பியரான பரதன், இலக்குவன், சத்துருக்கன், ஆகியோருடன் குகன், சுக்ரீவன், வீடணன், அனுமன், அங்கதன் ஆகியோர் பரிவாரங்களாக எழுந்தருளியுள்ளனர்.

மேற்கோள்கள்
-----------

1. ↑  "கல்யாண ராமர் கோயிலில் சிவனடியார்கள் உழவார பணி". *செய்தி*. தினகரன். 3 மார்ச் 2016. 28 அக்டோபர் 2016 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "தென்கரைக்கோட்டை-பெருமாள்/கல்யாணராமர்". *அறிமுகம்*. www.naavaapalanigotrust.com. 28 அக்டோபர் 2016 அன்று பார்க்கப்பட்டது.
[*தொடர்பிழந்த இணைப்பு*]
3. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 119.
த மாத்தமாட்டிகல் இன்டெலிஜென்சர் இதழ்
**த மாத்தமாட்டிகல் இன்டெலிஜென்சர்** (ஆங்கிலம்: *The Mathematical Intelligencer*) என்பது ஆங்கில மொழியில் வெளியாகும் ஒரு கணிதவியல் இதழ். இதனை ஸ்பிரிங்கர் ஃவெர்லாகு என்னும் ஜெர்மனி நாட்டைச் சேர்ந்த பன்னாட்டு நிறுவனப் பதிப்பகம் வெளியிடுகின்றது. இவ்விதழில் கணிதத்தைப் பற்றிய வரலாறு, கணிதவியலாலர்களுடன் உரையாடல்கள், புதிர்க்கணக்குகள், பிற அறிவுத்துறைகளுடன் கணிதத்தின் உறவுகள் முதலால தலைப்புகளில் கணிதவியலாளர்கள் உலகைத் தாண்டி பிறரும் அறிந்து ஆர்வம் கொள்ளுமாறு உள்ளடக்கம் கொண்டது.

இவ்விதழில் 1980-2000 ஆகிய ஆண்டுகளுக்கிடையில் வெளியான கட்டுரைகள் 20 கட்டுரைகளைத் தொகுத்து "கணிதவியல் உரையாடல்கள்" ( *Mathematical Conversations*, ) என்னும் நூலை ஸ்பிரிங்கர் ஃவெர்லாகு வெளியிட்டுள்ளது.

மேற்கோள்
--------

* Branislav Kisacanin (2001) Review of *Mathematical Conversations*. American Mathematical Society.

வெளி இணைப்புகள்
---------------

* Home page for *Mathematical Intelligencer* பரணிடப்பட்டது 2006-03-21 at the வந்தவழி இயந்திரம் at Springer Verlag.

  

 *இக் கட்டுரை கணிதவியல் துறையைச் சார்ந்த இதழ். நீங்களும் இக் கட்டுரையை விரிவாக்கி விரிவாக்கி உதவலாம்*.
**வைர அணிகலன்** (The Necklace) குய் டெ மாப்பசான் என்ற பிரெஞ்சு எழுத்தாளரால் இயற்றப்பட்ட ஒரு சிறுகதையாகும். 
லெ கௌலொஇச் என்ற பிரெஞ்சு செய்திதாளில் 17 பிப்ரவரி 1884ல் வெளியிடப்பட்டது.

கதைச்சுருக்கம்
--------------

"த நெக்லசு" கதாசிரியர் மாப்பசான்
"வைர அணிகலன்" என்பது மடில்டா லொய்சல் மற்றும் அவரது கணவரைக் குறிக்கும் கதையாகும்.
மடில்டா பெரிய சமுகப்பதவியிலும் தன்னிடம் நிறைய நகைகள் இருப்பதாகவும் கற்பனை செய்துக்கொள்வார். இவர் குறைந்த ஊதியம் எழுத்தராக பணிபுரியும் ஒருவரை திருமணம் செய்துக்கொண்டார். 
மடில்டா தன் அழகுக்கேற்ற தனக்கு வசதியான குடும்பம் இல்லையே என்று தினமும் வருந்துவார். 
ஒரு நாள் தன் கணவர் பொது நெறிமுறை கட்சி அமைச்சிடமிருந்து அழைப்பிதழைக் கொண்டுவந்தார். 
ஆனால் மடில்டாவுக்கோ தனக்கு அழகான உடையும் நகைகளும் இல்லையே என்று நினைத்தார். 
அதனால் லொய்சல் வேட்டை துப்பாக்கி வாங்குவதற்காக தான் சேமித்து வைத்துள்ள 400 பிராங்குகள் மடில்டாவிடம் உடை வாங்குவதற்கு கொடுத்தார். மடில்டா தன் தோழி ஜீன் ஃபாரச்டியரிடம் வைர நகையை கடன் வாங்கினார். 
விருந்துக்கு பிறகு அவர் வைர நகை தொலைந்துப்போய் விட்டதாக கண்டறியப்பட்டது. 
அவர் அதற்கு பதிலாக ஒரு விரைவான வழி கண்டறிய முயற்சித்தார். 
அவர் ஒரு கடைக்கு சென்று 36,000 பிராங்குகள் இருக்கும் இதே போன்ற வைரநகையை பிறரிடம் கடன் வாங்கித் தன் தோழியிடம் மீட்டினார். 
தன் கடனை அடைப்பதற்காக வீடு வீடாகச் சென்று வேலை செய்து வந்து கடனை அடைத்தார். 
பத்து ஆண்டுகளுக்கு பிறகு, ஒரு பூங்காவில் தனது தோழியான ஜீன் ஃபாரச்டியரை சந்தித்தார். 
அப்போது ஃபாரச்டியர் மடில்டாவைப் பார்த்து மிகவும் அதிர்ச்சியுற்றுத் தனக்கு வாங்கித் தந்த மாற்று வைரநகை போலியாகும். 
இதன் மதிப்பு வெறும் 500 பிராங்குகள் தான்.

மேற்கோள்கள்
-----------
தொங்கு கொசு வலை.
சட்டகத்தில் தொங்கும் கொசு வலை.
கூடாரம் வகை கொசு வலை.
ஜன்னல் வைத்த கொசு வலை.
**கொசு வலை** என்பது தற்பாதுகாப்பு கருவிகள் வகையை சார்ந்தது. இது கொசுக்கள் மற்றும் பிற பூச்சிகளிடமிருந்து பாதுகாப்பு அளிக்கிறது. இதனால் அவை பரப்பும் நோய்களில் இருந்து மனிதர்களைக் காக்கிறது. உதாரணமாக மலேரியா, டெங்கு காய்ச்சல், மஞ்சள் காய்ச்சல், ஜிகா வைரஸ் மற்றும் வெஸ்ட் நைல் வைரஸ் உள்ளிட்ட பல்வேறு வகையான நோய் காரணிகளுக்கு எதிரானதாக உள்ளது. தரமான கொசு வலை என்பது நன்கு காற்று புகக் கூடியதாகவும் வெளிச்சத்தை உட்புக விடக் கூடியதாகவும் அதே சமயம் கொசுக்கள் மற்றும் பூச்சிகளை தடுக்கக் கூடியதாகவும் இருக்க வேண்டும். மேலும் இதை பயன்படுத்தும் பாேது சிலசமயம் ஓட்டை விழ வாய்ப்பு ஏற்படும். அதனை சிறு வண்ண பசை படங்கள் மூலம் ஒட்டி சரிசெய்ய முடியும்.

வரலாறு
------

கொசு வலையின் பயன்பாடு என்பது முக்கியமாக *அனோபிலஸ் கேம்பிய்யே* எனப்படும் மலேரியா ஒட்டுண்ணிகளை கடத்தும் கடத்திகளான கொசுக்களிடமிருந்து பாதுகாப்பதாகவே இருந்தது. முதன் முதலில் சீனாவில் கி.மு 2700 ல் மலேரியா நோய்க்கான அறிகுறிகள் காணப்பட்டதாக பதிவுகள் உள்ளது. 1880 ஆம் ஆண்டு வரை மலேரியா நோய் கடத்தி எதுவென்று கண்டறியப்படவில்லை, சார்லஸ் லூயிஸ் அல்போன்ஸ் லாவர்ன் என்பவரே மலேரியாவிற்கான நோய் கடத்தி கொசு என்று அடையாளம் காட்டினார்.
கொசு வலை நீண்ட வரலாறு கொண்டது. 18 ஆம் நூற்றாண்டின் முற்பகுதியில் கொசுவலை என்ற வார்த்தை பயன்பாட்டில் இருந்த போதிலும், இடைக்காலத்திய இந்திய இலக்கியங்கள் இந்து சமய வழிபாட்டு சடங்கு முறைகளில் கொசு வலைகள் பயன்படுத்துவதைக் குறிக்கிறது. பழங்கால தெலுங்கு மொழி இசைக்கலைஞரும் கவிஞருமான அன்னமய்யா தன்னுடைய கவிதைகளில் கொசுவலை என்று பொருள்படும் வார்த்தையை (தோமெட்ரு) பயன்படுத்தியுள்ளார்.

மேற்கோள்கள்
-----------

1. ↑   *Oxford English Dictionary* (draft ). Oxford University Press. 2009.
2. ↑  "All Mosquito Netting Info". 2010-03-04 அன்று மூலம் பரணிடப்பட்டது. 2009-10-27 அன்று பார்க்கப்பட்டது.
3. ↑  28. ^Murray, John. "Mosquitoes, malaria and man: a history of the hostilities since 1880.." Cab Direct 1 (1978): 1-314. Print.
**தொழில்நுட்பப் பரபரப்புப் புனைவு** (*techno thriller*) என்பது ஒரு வகைப் புனைவுப் பாணி. போர் புனைவு, உளவுப் புனைவு, அறிபுனை போன்ற புனைவுப் பாணிகளின் கூறுகளை உள்ளடக்கி உருவானது. இவ்வகைப் படைப்புகளில் தொழில்நுட்ப விஷயங்களுக்கு, குறிப்பாக ராணுவத் தொழில்நுட்ப விஷயங்களுக்கு முக்கியத்துவம் தரப்பட்டிருக்கும். உளவு, ஆயுதங்கள், பன்னாட்டு அரசியல், தொலைதொடர்பு போன்ற விஷயங்களைப் பற்றி கதையோட்டத்தோடு மேலதிக விவரங்கள் தரப்பட்டிருக்கும். 

மைக்கேல் கிரைட்டன் மற்றும் டாம் கிளான்சி இருவரும் இப்பாணியின் தந்தையராகக் கருதப்படுகின்றனர். கிரைட்டனின் *தி ஆண்ட்ரோமீடா ஸ்ட்ரென்* (*The Andromeda Strain*), கிளான்சியின் *தி ஹண்ட் ஃபார் தி ரெட் அக்டோபர்* (*The Hunt for the Red October*) ஆகிய புதினங்கள் இப்பாணியின் முன்னோடிப் படைப்புகளாகக் கருதப்படுகின்றன. இவை வெளியாவதற்கு முன்பே இயான் பிளெமிங் போன்றோர் தொழில்நுட்பங்களை மையப்படுத்தி பரப்பரப்புப் புனைவுகளை படைத்திருந்தாலும், இவ்விரு புத்தகங்களே இப்பாணிக்கென தனியொரு அடையாளத்தை ஏற்படுத்தின. தற்சமயம் இவ்விரு எழுத்தாளர்களைத் தவிர லாரி பாண்ட், பேட்ரிக் ராபின்சன், டேல் பிரெளன், டான் பிரெளன், ஸ்டீபன் கூண்ட்ஸ், டகளல் பிரெஸ்டன், லீ சைல்ட் ஆகியோரும் இப்பாணியின் முக்கிய எழுத்தாளர்களாகக் கருதப்படுகிறார்கள்.
**திருக்கண்ணங்குடி ஜி. ஆராவமுதன்** (*Thirukannangudi G. Aravamuthan*, 1890 - 9 மே 1970) என்பவர் ஒரு இந்திய தொல்லியல் ஆய்வாளர் மற்றும் நாணயவியலாளர் ஆவார்.

வாழ்கை குறிப்பு
---------------

ஆராவமுதன் 1890 ஆம் ஆண்டு பிரித்தானிய இந்தியாவின் மதறாஸ் மாகாணத்தில் (தற்போதைய தமிழ்நாட்டில் ) நாகப்பட்டினம் மாவட்டத்தில் உள்ள திருக்கண்ணங்குடிக்கு அருகிலுள்ள ஒரு சிற்றூரில் பிறந்தார். முதுகலைப் படிப்பை முடித்த இவர், முதலில் ஆங்கிலத்திலும், பின்னர் சட்டப்படிப்பிலும் பட்டம் பெற்றார். இவர் *தி இந்து* நாளிதழில் மெய்ப்புபார்ப்பவர், நகைக்கடையில் வைர மதிப்பீட்டாளர், பச்சையப்பன் கல்லூரியில் ஆங்கில ஆசிரியர், சென்னை உயர்நீதிமன்றத்தில் சட்டப் பயிற்சி என பல்வேறு வேலைகளைச் செய்தார். இருப்பினும், இவரது ஆர்வம் வரலாற்றில்தான் இருந்தது.  சென்னை அரசு அருங்காட்சியகத்தின் கண்காணிப்பாளராக சில காலம் பணியாற்றினார்.

படைப்புகள்
----------

* *The Kaveri, the Maukharis and the Sangam Age*. சென்னைப் பல்கலைக்கழகம். 1925. .
* *Portrait Sculpture in South India*. The India Society. 1931. .
* *Some Survivals of the Harappa Culture*. Karnatak Publishing House. 1942. .

குறிப்புகள்
-----------

1. ↑  "Obituary, Archaeologist". *The Indian Express*. .
2. ↑  Srivathsan, A. (16 November 2013). "Coining a catalogue". *The Hindu*. 12 February 2018 அன்று பார்க்கப்பட்டது.
3. ↑  "Catalogue of the Roman and Byzantine Coins: Foreword". 13 February 2018 அன்று பார்க்கப்பட்டது.
[*தொடர்பிழந்த இணைப்பு*]
ஜெர்மனியின் இல்மனோவில் உள்ள ஒரு தொழிற்சாலை, 1860
**தொழில்மயமாதல்** என்பது, ஒரு சமூகம் முன்-தொழில்சார் நிலையில் இருந்து தொழில்சார் சமூகமாவதற்கு உரிய சமூக, பொருளாதார மாற்றங்களுக்கான ஒரு செயல்முறை ஆகும். முன்-தொழில்சார் நிலை என்பது ஆள்வீத மூலதனக் குவிவு (*per capita capital accumulation*) மிகக் குறைவாக இருக்கும் ஒரு நிலை ஆகும். தொழில்சார் சமூகம், முழு வளர்ச்சியடைந்த முதலாளித்துவ சமூகம் ஆகும். தொழில்மயமாதல், பரந்த நவீனமயமாதலின் ஒரு பகுதியாகும். இது சிறப்பாக பாரிய சக்தி மற்றும் உலோகவியல் உற்பத்தியின் வளர்ச்சியைச் சார்ந்த தொழில்நுட்பப் புத்தாக்கத்துடன் தொடர்புடையது ஆகும். தொழில்மயமாக்கம், இயற்கை குறித்த புதிய கண்ணோட்டத்தையோ அல்லது ஒரு வகையான தத்துவம் சார்ந்த மாற்றத்தையோ கூட ஏற்படுத்துகிறது எனலாம். 

  

ஒரு நாட்டின் பொருளாதாரத்தைக் கருத்தில் கொள்ளும்போது, பாரிய(=*மாபெரும்*) தொழிற் துறைகள் இல்லாமை ஒரு பெரிய தடையாகக் கருதப்படுகின்றது. இதனால், பல நாடுகளின் அரசுகள் செயற்கையாகத் தொழில்மயமாதலைத் தூண்ட முயல்கின்றன. உலகில் தொழில்மயமாதல், 18 ஆம் நூற்றாண்டில் இங்கிலாந்தில் தொடங்கிய தொழிற்புரட்சியுடன் தொடங்கியது எனலாம். 

| * பா
* உ
* தொ
பண்பாட்டு மாற்றம் |
| --- |
| 
பண்பாட்டுப் பேரரசுவாதம்  **·** 
உயர்குடியாக்கம் (சமஸ்கிருதமயமாக்கம்)  **·** 
பிறபண்பாட்டுமயமாதல்  **·** 
பண்பாட்டுப் பேறு  **·** 
பண்பாட்டுத் தழுவல்  **·** 
உறவின்முறையாக்கம்  **·** 
நவீனமயமாதல்  **·** 
தொழில்மயமாதல்  **·** 
நகரவயமாதல்  **·** 
உலகமயமாதல்  **·** 
ஓரினமாதல்  **·** 
பண்பாட்டு பரிமாற்றம்  **·** 
பண்பாட்டு மீட்டுருவாக்கம்  **·** 
 |
**மலையாங்குளம்** என்ற கிராமம் தமிழ்நாடு, திருநெல்வேலி மாவட்டம் சங்கரன்கோவில் தாலுக்காவில் அமைந்துள்ளது. நான்கு புறமும் குளங்களால் சூழப்பட்டதால் இப்பெயர் பெற்றது. இவ்வூரை கடமன் குளம் வடக்கு மற்றும் மேற்கிலும், பாறை குளம் கிழக்கு மற்றும் தெற்கிலும் சூழ்ந்துள்ளன. விவசாயம் இங்குள்ள மக்களின் முக்கிய தொழிலாகும்.

ஊரைச்சுற்றி உள்ள கோவில்கள்
--------------------------

1. சந்தனமாரியம்மன் கோவில்
2. விநாயகர் கோவில்
3. பார்வதி கோவில்
4. வாழ வந்த அம்மன் கோவில்
5. அய்யனார் கோவில்
6. கூடாரக் கோவில்
7. வெள்ளப் பட்டான் கோவில்
8. காளியம்மன் கோவில்
9. அணைந்தச்சி கோவில்
10. எல்லையம்மன் கோவில்

நிறுவனங்கள்
-----------

இங்கு ஜெய் பாரத் பஞ்சாலை ,வி எல் ஜெ அட்டை தயாரிக்கும் தொழிற்சாலைகள் அமைந்துள்ளது. வீரப்பா இந்து நடுநிலைப் பள்ளி மக்களுக்கான தொடக்க கல்வியை அளித்து வருகிறது.

மேற்கோள்கள்
-----------

1. ↑  "Malaiyankulam Village in Sankarankoil (Tirunelveli) Tamil Nadu". 2022-09-20 அன்று பார்க்கப்பட்டது.
2. ↑  "Map of Malaiyankulam, Sankarankoil, Tirunelveli, Tamil Nadu". *m.mapsofindia.com*. 2022-09-20 அன்று பார்க்கப்பட்டது.
**கற்கோவில்** (Home Church) தமிழ்நாட்டில் கன்னியாகுமரி மாவட்டத்தில் உள்ள தென் இந்திய திருச்சபையின் தலைமை ஆலயமாகும். இது நாகர்கோவில் நகரின் மையத்தில் அமைந்துள்ளது.

வரலாறு
------

குமரி மாவட்டத்தில் இன்றைய தென் இந்திய திருச்சபையின் ஒரு அங்கமான லண்டன் மறைபரப்புக்கான(London Mission) அடித்தளம் 1809ம் ஆண்டு மயிலாடியில் ரிங்கிள் தௌபெ என்பவரால் தொடங்கப்பட்டது. அப்போது அதன் தலைமையகம் மயிலாடியில் செயல்பட்டு வந்தது. பின்னர் அது 1818ம் ஆண்டு நாகர்கோவிலுக்கு மாற்றப்பட்டது. அங்கு அதற்கான அலுவலகம் கற்கோவிலுக்கு எதிரில் இருக்கும் பெண்கள் கிறித்தவ கல்லூரி வளாகத்தில் செயல்பட்டது. 1819ம் ஆண்டு லண்டன் மறைபரப்பு அலுவலகத்திற்கு எதிரில் கற்கோவிலுக்கு அடிக்கல் நாட்டப்பட்டது. 127 அடி நீளமும் 66 அடி அகலத்திலும் இந்த ஆலயம் கட்டப்பட்டது. இந்த ஆலயத்தின் அடித்தளம் முதல் மேல்தளம் வரை முழுவதும் கருங்கற்களால் கட்டப்பட்டதால் கற்கோவில் என்ற பெயர் பெற்றது. திருவிதாங்கூர், கொச்சி, தஞ்சாவூர் மற்றும் ஆங்கிலேய அரசுகளால் நிதியுதவி அளிக்கப்பட்டு இக்கோவில் உருவாக்கப்பட்டது. 1843ம் ஆண்டு இக்கோவில் வழிபாடு தொடங்கியது.

ஆலய வளர்ச்சி
------------

இவ்வாலயம் தொடங்கும் போது 4 குடும்பங்களும் 13 உறுப்பினர்களுமே இருந்தனர். தற்போது (2011ல்) ஆயிரத்திற்கும் மேற்பட்ட குடும்பங்களும் சுமார் 8000 உறுப்பினர்களையும் கொண்டு இயங்குகின்றது.
**தொழுதாலங்குடி அபிமுக்தீஸ்வரர் கோயில்** தமிழ்நாட்டில் நாகபட்டினம் மாவட்டம், தொழுதாலங்குடி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அபிமுக்தீஸ்வரர், அபிராமி சன்னதிகளும், விநாயகர், முருகன், தெட்சிணாமூர்த்தி, மகாலெட்சமி, சண்டிகேஸ்வரர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஐப்பசி மாதம் அன்னாபிஷேகம் முக்கிய திருவிழாவாக நடைபெறுகிறது. கார்த்திகை மாதம் பெருங்கார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**Carlo Alessandro Guidi** (14 June 165கார்லோ அலெஸாண்ட்ரோ குயிடி (14 ஜூன் 1650 - 12 ஜூன் 1712), இத்தாலிய பாடல் கவிஞர், பவியாவில் பிறந்தார்.0 – 12 June 1712), 

நன்கு அறியப்பட்ட ரோமானிய அகாடமியின் தலைமை நிறுவனர் L'Arcadia என அழைக்கப்பட்டவர், இத்தாலிய கவிதை சீர்திருத்தத்தில் கணிசமான பங்கைக் கொண்டிருந்தார், அந்த காலத்தில் கியூபாட்டிஸ்டி மாரினி மற்றும் ஜியோவானி பிலிடோ அசில்லின் மற்றும் அவர்களின் பாடசாலையின் கெட்ட, சுவை சுவைகளால் சிதைக்கப்பட்டார். கவிஞர் குயிடி மற்றும் விமர்சகர் மற்றும் நீதிபதி கிருவினா அவர்களின் செல்வாக்கு மற்றும் எடுத்துக்காட்டு இந்த தீமையை சோதித்தனர்.

குயிடியின் மேதையானது மிக உயர்ந்த பாடலில் பாடப்பட்டது; அவரது பாடல்கள் ஒற்றை சக்தியுடன் எழுதப்பட்டு, வாசகர்களை கவர்ந்திழுக்கின்றன. அவருடைய மிகவும் புகழ்பெற்ற பாடலான ஆலா ஃபோர்டுனா (பார்ச்சூன்) என்ற தலைப்பில் இது அமைந்தது, இது நிச்சயமாக 17 ஆம் நூற்றாண்டின் மிகவும் அழகிய கவிதைகளில் ஒன்றாகும்.

குயிடியின் கண்கள், கண்ணி, மற்றும் மென்மையான அரசியலமைப்பில் இருந்தது, ஆனால் சந்தேகத்திற்கு இடமில்லாத இலக்கிய திறனைக் கொண்டிருந்தது. அவரது கவிதைகள் 1671 ஆம் ஆண்டில் பர்மாவிலும், 1704 ல் ரோம் நகரத்திலும் அச்சிடப்பட்டன. 1681 ஆம் ஆண்டில் அவர் புர்மாவில் இத்தாலியில் அவரது பாடல் துன்பியல் அமாலசுண்டா மற்றும் இரண்டு மேய்ப்பு நாடகங்களை டாப்னே மற்றும் எண்டிமிஷன் ஆகியவற்றில் பிரசுரித்தார். கவியரங்கில் அவரது ஆய்வில் விமர்சகர் க்ரவினா ஒரு மாதிரியாக குறிப்பிடப்பட்டதன் கௌரவம் கடைசியாக இருந்தது.

போப் கிளெமென்ட் XI இன் ஆறு மேலீல்களின் குயீடின் கவிதை பதிப்பில் குறைந்த அதிர்ஷ்டம் இருந்தது, முதன்முதலாக நையாண்டித்தனம் செட்டானோவால் கடுமையாக விமர்சித்திருந்தார், அடுத்ததாக ஆசிரியரின் மரணத்திற்கு மறைமுகமான காரணம் நிரூபிக்கப்பட்டது. 1712 ஆம் ஆண்டில் இந்தப் பதிப்பின் ஒரு அற்புதமான பதிப்பு அச்சிடப்பட்டது, பின்னர் போஸ்டல்-கேஸ்டல் காண்டொல்போவில், குயிடியி ஒரு நகலை அவருக்கு வழங்கினார். வழியில் அவர் ஒரு தீவிர அச்சுக்கலை பிழை கண்டுபிடித்தார், அவர் அவர் Frascati ஒரு apoplectic பொருத்தம் பறிமுதல் மற்றும் இடத்தில் இறந்து என்று மிகவும் இதயம் எடுத்து இது.

ரெனுச்சியோ II, பாராவின் பிரபு மற்றும் ஸ்வீடனின் ராணி கிறிஸ்டினா ஆகியோரின் சிறப்புப் பாதுகாப்புடன் Guidi கௌரவிக்கப்பட்டார்.

குறிப்புகள்
-----------

* இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "Guidi, Carlo Alessandro". *பிரித்தானிக்கா கலைக்களஞ்சியம்* (11th) **12**. (1911). Cambridge University Press.
1870 இல் தோல்பூர் சர் பகவந்த் சிங்கின் மகாராஜா ராணா. 
 தோல்பூர் இராணுவப் பள்ளியாக செயல்படும் கேசர்பாக் அரண்மனை
**தோல்பூர் மாநிலம்** (*Dholpur State*) என்பது இந்தியாவின் கிழக்கு ராஜஸ்தானின் ஒரு இராச்சியம் ஆகும். இது கி.பி 1806 இல் ஆட்சியாளரான தோல்பூரைச் சேர்ந்த ஒரு இந்து ஜாட் ராணா கிராத் சிங் என்பவரால் நிறுவப்பட்டது.   1818 க்குப் பிறகு, இந்த அரசு பிரிட்டிசு இந்தியாவின் ராஜபுதன முகமையின் அதிகாரத்தின் கீழ் வைக்கப்பட்டது. 1947 இல் இந்தியா சுதந்திரம் பெற்று இந்திய ஒன்றியத்துடன் இணையும் வரை ராணாக்கள் மாநிலத்தை ஆண்டனர். 

தோல்பூர் சுதேச அரசு இன்றைய ராஜஸ்தான் மாநிலத்தில் அமைந்துள்ளது. மாநிலத்தின் பரப்பளவு 3,038 கிமீ 2 (1,173 சதுர மீ) கொண்டிருந்தது. மேலும், ரூ .9,60,000 வருவாய் மதிப்பிடப்பட்டுள்ளது. 

ராஜஸ்தானின் முன்னாள் முதல்வர், வசுந்தரா ராஜே சிந்தியா, தோல்பூரின் முன்னாள் ஆளும் குடும்பத்தில் உறுப்பினராக இருந்தார். ஏனெனில் அவர் விவாகரத்து பெறுவதற்கு முன்பு அவரது மகாராஜா ஹேமந்த் சிங்கை திருமணம் செய்து கொண்டார்.

வரலாறு
------

மாநிலத்தின் ஆரம்பகால வரலாறு பற்றி மிகக் குறைவாகவே அறியப்படுகிறது. பாரம்பரியத்தின் படி தௌலபுரம் என ஒரு முன்னோடி அரசு நிறுவப்பட்டது. 1505 ஆம் ஆண்டில் அண்டை நாடான கோகாத் மாநிலமான ராணா ஜாட் நிறுவப்பட்டது. 1740 மற்றும் 1756 க்கு இடையில் கோகாத் குவாலியர் கோட்டையை ஆக்கிரமித்தனர். 1761 முதல் 1775 வரை தோல்பூர் பாரத்பூர் மாநிலத்துடன் இணைக்கப்பட்டது. 1782 மற்றும் 1805 க்கு இடையில் தோல்பூர் மீண்டும் குவாலியருடன் இணைக்கப்பட்டது. 1806 சனவரி 10 அன்று தோல்பூர் ஒரு பிரிட்டிசு பாதுகாவலராக மாறியது. அதே ஆண்டில் கோகத்தின் ஆட்சியாளர் கோகாத்தை தோல்பூருடன் இணைத்தார்.  

தோல்பூரின் கடைசி ஆட்சியாளர் 1949 ஏப்ரல் 7 இல் இந்திய ஒன்றியத்தில் நுழைவதற்கான ஒப்பந்தத்தில் கையெழுத்திட்டார். மேலும் மாநிலம் மத்ச்யா ஒன்றியத்தில் இணைக்கப்பட்டது.

மேலும் காண்க
------------

* மராட்டியர்கள்
* சிந்தியா

குறிப்புகள்
-----------

1. ↑  ""Dholpur: History and Places"".
2. ↑  ""Dholpur online"".
3. ↑
4. ↑  Princely States
5. ↑  Gazetteer of India, v. 11, p. 323.
6. ↑  "Dholpur Princely State (15 gun salute)". 2015-01-14 அன்று மூலம் பரணிடப்பட்டது. 2020-08-27 அன்று பார்க்கப்பட்டது.

வெளி இணைப்புகள்
---------------

* Genealogy of the rulers of Dholpur
* Princely States of India A-J
**அமிழ் தண்டூர்தி** (அல்லது டிராம், *Tram*) எனப்படுபவை சாதாரண நகர வீதிகளில், ஏனைய போக்குவரத்து வாகனங்களுடன் இணைந்து இயங்கும் பொது போக்குவரத்துச் சேவைகளில் ஒன்றாகும். இவை வீதியில் அமிழ்ந்துள்ள தண்டவாளங்களில் இயக்குவிக்கப்படும். இவை தொடர்வண்டிகள், இலகு தொடருந்துகள் என்பவற்றைவிட ஆற்றல், வேகம் குறைந்தவையாக இருக்கும்.

துவக்கம்
--------

சென்னையில் இந்த வாகன சேவை 1895ஆம் ஆண்டு மே மாதம் 7ஆம் தேதி துவக்கி வைக்கப்பட்டது.

படங்கள்
-------

* வியன்னாவில் இயங்கும் அமிழ் தண்டூர்தி சேவை. உலகின் மிகப்பெரிய வலையமைப்பாக உள்ளதுவியன்னாவில் இயங்கும் அமிழ் தண்டூர்தி சேவை. உலகின் மிகப்பெரிய வலையமைப்பாக உள்ளது
* பின்லாந்து ஹெல்சின்கி நகரில் உள்ள அமிழ் தண்டூர்தி சேவைபின்லாந்து ஹெல்சின்கி நகரில் உள்ள அமிழ் தண்டூர்தி சேவை
* இந்தியாவில் கல்கத்தாவில் பண்டைய காலத்தில் இருந்த குதிரையால் இழுக்கப்படும் அமிழ் தண்டூர்திஇந்தியாவில் கல்கத்தாவில் பண்டைய காலத்தில் இருந்த குதிரையால் இழுக்கப்படும் அமிழ் தண்டூர்தி
* குயின்ஸ்லாந்தில் ரொக்ஹம்ப்டன் இல் நீராவியில் இயங்கிய அமிழ் தண்டூர்தி. வாகனத்தின் முன் பகுதியில் நீராவியை உருவாக்கத் தேவையான கொதிகலனைக் காணலாம்குயின்ஸ்லாந்தில் ரொக்ஹம்ப்டன் இல் நீராவியில் இயங்கிய அமிழ் தண்டூர்தி. வாகனத்தின் முன் பகுதியில் நீராவியை உருவாக்கத் தேவையான கொதிகலனைக் காணலாம்

மேற்கோள்
--------

1. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***அமிழ் தண்டூர்தி***   
என்பதின் ஊடகங்கள் உள்ளன.